Temeljem članka 8. Statuta Ekonomskog fakulteta – Zagreb, Fakultetsko vijeće na sjednici održanoj

27. lipnja 2023. godine, donijelo je sljedeću,

**O D L U K U**

**o participacijama za redovite studente I. godine za akademsku 2023./2024. godinu**

**Članak 1.**

Studenti koji u akademskoj 2023./2024. godini prvi puta upisuju I. godinu studija u statusu redovitog studenta plaćaju participaciju u iznosu od 955,60 eura.

**Članak 2.**

Redoviti studenti koji ostvaruju pravo na subvenciju školarine na teret Ministarstva znanosti i obrazovanja, a zatraže ispis sa Fakulteta u I. godini studija, dužni su platiti oportunitetne troškove u visini školarine (955,60 eura).

**Članak 3.**

Redoviti studenti koji u akademskoj 2022./2023. godini upisuju I. godinu studija, a već su na drugom Fakultetu bili upisani kao redoviti studenti, plaćaju puni iznos participacije od 955,60 eura.

Redoviti studenti koji u akademskoj 2023./2024. godini upisuju I., II., III., IV. ili V godinu studija, a već su na drugom Fakultetu stekli kvalifikaciju, plaćaju puni iznos participacije od 955,60 eura.

**Članak 4.**

Redoviti studenti BDiB i BDiE studija za upis I. godine plaćaju puni iznos participacije od

3.716,24 eura.

**Članak 5.**

Studenti strani državljani (države nisu članice EU) koji se upisuju studij u statusu redovitog studenta plaćaju godišnju participaciju u iznosu od 2.189,93 eura.

**Članak 6.**

**U slučaju da Vlada RH ne donese Odluku o programskom financiranju Javnih visokih učilišta u RH u narednim akademskim godinama i ne podmiri svoje obveze, sastavnica Sveučilišta pridržava pravo da nepodmireni iznos troškova naplati od studenta.**

**Članak 7.**

Ova Odluka stupa na snagu danom donošenja.

 **DEKANICA FAKULTETA**

 **Prof. dr. sc. Sanja Sever Mališ**

Dostaviti:

1. Dekanatu Fakulteta

2. Tajništvu Fakulteta

3. Službi za financije i računovodstvo

4. Studentskoj referadi

5. Uredu za međunarodnu suradnju

6. Skriptarnici Fakulteta

7. Oglasnoj ploči Fakulteta

8. Izv. prof. dr. sc. Mirjani Hladiki, urednici web-a

9. Pisarnici Fakulteta